**Приети сигнали по „Зеления телефон” и електронна поща в РИОСВ - Враца за**

**МАЙ 2016 година**

|  |  |  |  |  |  |
| --- | --- | --- | --- | --- | --- |
| **№** | **Дата** | **Постъпил сигнал** | **Сигнал** | **Отговорна институция** | **Предприети действия** |
| 1. | 04.05.2016г. | Сигнал на зеления телефон в РИОСВ - Враца | Сигнал постъпил на зеления телефон в РИОСВ- Враца, относно системно изпускане на отпадъчни води по ул. „Христо Ботев“ №15-16 в с. Стояновци, общ. Роман | Община Роман | Сигнал от жител на с. Стояновци, общ. Роман за системно изпускане на отпадъчни води по ул. „Христо Ботев“ №15-16 в населеното място от частен жилищен имот.Съгласно чл. 46, ал. 4, т. 2 от Закона за водите (ЗВ – обн. ДВ, бр.67/1999г.) за обекти, формиращи битово-фекални отпадъчни води в границите на населените места и селищните образувания без изградена канализационна система се прилагат разпоредбите на Закона за устройство на територията (ЗУТ – обн. ДВ, бр.1/2001г.). Сигналът е препратен по компетентност на Община Роман за извършване на проверка. |
| 2. | 18.05.2016г. | Сигнал на зеления телефон в РИОСВ - Враца | Сигнал постъпил на зеления телефон в РИОСВ- Враца за изтичане на черни води по ул. „Шипка“ до кръстовището с ул. „Баба Илийца“, гр. Враца | РИОСВ-Враца | Извършена е незабавна проверка съвместно с представители на „Водоснабдяване и Канализация“ ООД, Враца и Регионална лаборатория – Враца към Изпълнителната агенция по околна среда. Обходена е площадката на текстилния комбинат „Вратица-Враца“, пречиствателната станция към комбината и кръстовището на улиците „Шипка“ и „Баба Илийца“. Констатирано е, че изтичането на  обагрените производствени отпадъчни води е вследствие запушен участък от колектора на бившата площадкова канализация на комбината. Поради това производствените отпадъчни води не постъпват за пречистване в пречиствателната станция, оттичат се по уличното платно и попадат в градската канализация. Помпите за прехвърляне на производствените отпадъчни води от комбината към площадковата канализация са изключени и оттокът по уличното платно е преустановен.Вследствие на извършената проверка дружеството „Вратица-Враца“ АД е предприело своевременни действия за отпушване на канализационния колектор. При извършена повторна проверка от страна на РИОСВ-Враца е констатирано, че аварията е отстранена и по уличното платно не изтичат отпадъчни води. |